הוועדה המסדרת, כנסת 20, פרוטוקול מספר 5, 2015-05-11 23:45

זאב אלקין: אני פותח את הדיון.

זאב אלקין: מה שעל סדר יומנו כוועדת כנסת הוא קביעת ועדה לדיון בהצעת חוק יסוד: הממשלה, לשם הכנה לקריאה שנייה ושלישית.

קארין אלהרר: למה צריך את זה?

זאב אלקין: האמת, זאת שאלה מצוינת.

זאב אלקין: לכאורה לא צריך את זה כי כבר דנו פה והכרענו שזאת ועדה מיוחדת שהקמנו רק כרגע במליאה, אבל אנחנו עובדים לפי תקנון הכנסת.

זאב אלקין: היות והיו כמה אנשים שהתחכמו במליאה כשהחוק עבר והציעו כל מיני ועדות אחרות – אני כבר לא זוכר מה זה היה - -

מיכל רוזין: חוקה.

מיכל רוזין: הצענו חוקה.

זאב אלקין: חוקה לא קיימת.

מיכל רוזין: כפי שהצענו גם קודם.

מיקי לוי: טכנולוגיה.

זאב אלקין: הוצעו כל הוועדות שלא קיימות.

זאב אלקין: מהבחינה הזאת קשה לעמוד.

זאב אלקין: היות והוועדה היחידה שקיימת ברגע זה מכל מה שהוצע היא הוועדה המיוחדת לצורך דיון בהצעת החוק הזאת, אני מציע לוועדה המסדרת לאשר את הוועדה הזאת כוועדה שמיועדת לחוק.

זאב אלקין: מי בעד ההצעה הזאת?

זאב אלקין: אנחנו עושים הצבעה שמית.

יעקב מרגי: אלו שהוצעו לא קיימות.

עפר שלח: אפשר להקים אותן.

עפר שלח: גם הוועדה הזאת לא הייתה קיימת בבוקר.

עפר שלח: מה קרה?

זאב אלקין: אפילו המליאה בהרכב כמעט מלא, 118 חברי כנסת, החליטה שהיא צריכה אותה.

עפר שלח: מעולם בהיסטוריה של הפרלמנטים לא הייתה הצבעה כזאת על הרכבת ועדה.

עפר שלח: לדעתי, את הסכמי קמפ דיוויד אישרו - -

זאב אלקין: נכון.

זאב אלקין: גם מעולם לא היה דיון כזה ארוך על הקמת ועדה.

עפר שלח: ועדה שתשב כל כך מעט זמן .

זאב אלקין: נכון.

זאב אלקין: אני חושב שזה היה יפה לצורך הבדיחה להציע גם - - חבל שלא הציעו ועדה למאבק בנגע הסמים, ועוד כל מיני רעיונות שבדרך כלל מציעים - -

מיכל רוזין: אלה אנשים רציניים.

מיכל רוזין: הצענו ועדת חוקה, כי זה צריך להיות בוועדת חוקה.

זאב אלקין: אבל לא קיימת.

מיכל רוזין: צריך להקים אותה כמו ועדת כספים.

מיכל רוזין: כמו חוץ וביטחון אפשר להקים גם חוקה.

מיקי לוי: רציתי שגפני ידון במדע וטכנולוגיה.

זאב אלקין: אבל גם היא לא קיימת.

זאב אלקין: כרגע על סדר יומה של הוועדה המסדרת הוא לא דיון בהקמת ועדות חדשות, אלא דיון בקביעת ועדה לטיפול בחוק.

זאב אלקין: הוועדות הרלוונטיות היחידות שיכולות להיות במצב הסטטוטורי הנוכחי של הכנסת הן: ועדת כספים זמנית, ועדת חוץ וביטחון זמנית, ועדה מסדרת וועדה מיוחדת שהקמנו.

זאב אלקין: אין אפשרויות אחרות.

מיכל רוזין: כספים זה מאוד הגיוני בגלל העלויות הגבוהות.

זאב אלקין: את מציעה ועדת כספים זמנית.

זאב אלקין: יפה.

<קריאה: רגע, תן לה להסביר את השיקולים והטיעונים.

ניסן סלומינסקי: זה יתחבר לחוקה.

מיכל רוזין: אני רוצה להסביר למה.

מיכל רוזין: יש לי פה את הדוח של המ.מ.מ, דרך אגב.

זאב אלקין: יש לך 3 דקות להסביר למה.

מיכל רוזין: אנחנו, חבר הכנסת רוזנטל ואני, פנינו למ.מ.מ.

מיכל רוזין: פנינו למ.מ.מ בבוקר וביקשנו את האומדן בגין תוספת שר או סגן שר.

זאב אלקין: מה זה רלוונטי לקביעת ועדה כרגע?

מיכל רוזין: כדי לקבוע למה זה צריך ללכת לכספים.

מיכל רוזין: זאת תוספת של תקציב, לכן זה צריך ללכת לוועדת כספים.

זאב אלקין: אני רושם את זה בפרוטוקול.

זאב אלקין: כשיהיה לנו דיון בחוק ההסדרים והרבה מאוד דברים נרצה להוביל לוועדת כספים כי זאת תוספת של תקציב, אני אצטט אותך כל רגע ורגע.

זאב אלקין: את אומרת דברים של טעם, שמאוד יעזרו לקואליציה כאן בעוד כמה חודשים.

זאב אלקין: אני מאוד אשמח אם תסבירי למה כל דבר שקשור בכסף צריך להיות בוועדת כספים.

מיכל רוזין: יש פה תוספת תקציבית.

מיכל רוזין: כל שר יעלה לקופה הציבורית כ-3 מיליון שקלים.

מיכל רוזין: עלות שנתית מקסימאלית על צוות היועצים, כאשר לכל שר מגיעים 6 יועצים – 1.367 מיליון שקלים בשנה.

מיכל רוזין: מנהל או מנהלת לשכה – 125 אלף שקלים לשנה.

מיכל רוזין: עוד 5 מזכירות, מזכירים – 516 אלף שקלים בשנה.

מיכל רוזין: משרה וחצי של נהג – 288 אלף שקלים בשנה.

מיכל רוזין: סך הכל הגענו ל-2.298153 שקלים בשנה.

מיכל רוזין: יחד עם העלות של השר עצמו - כמובן בהורדת השכר שלו אם הוא היה ח"כ - אנחנו מגיעים ל-3 מיליון שקלים לשנה.

משה גפני: לא כולל בר משקאות ורכב.

מיכל רוזין: ברור.

מיכל רוזין: חכה, עוד לא אמרתי כל מה שזה כולל.

ניסן סלומינסקי: בהנחה שהכנסת הזאת תחזיק מעמד 4 שנים, תכפילי את זה ב-4.

מיכל רוזין: אין בעיה.

מיקי לוי: ניסן, אתם הראשונים שתפוצצו את הממשלה הזאת לאור היחסים של נפתלי ואיילת עם רוה"מ.

מיכל רוזין: עלות סגן שר עם 3 יועצים, 3 מזכירים, מנהל/מנהלת לשכה, נהג/נהגת אחת – 1.16 מיליון שקלים בשנה.

מיכל רוזין: כל זה כאשר הממשלה טוענת בהצעת החוק שאין שינוי תקציבי.

מיכל רוזין: כל זה לא כולל תכניות של ניהול לאותם שרים וסגני שרים כדי שלא תהיה אבטלה סמויה.

מיכל רוזין: אין ספק שהם ייצרו עשרות תפקידים.

מיכל רוזין: דוגמה לכך ראינו במשרד לעניינים אסטרטגיים, שעלה 34 מיליון שקלים בשנה.

מיכל רוזין: צריך לקחת את זה בחשבון.

מיכל רוזין: אין ספק שהנושא הזה צריך לעבור לוועדת כספים.

זאב אלקין: מישהו רוצה להציע ועדה אחרת?

מיקי לוי: אני מבקש להציע את ועדת חוץ וביטחון, אדוני היושב-ראש, כיוון שאני רואה סכנה ממשית.

מיקי לוי: עם הפעלת סעיף החירום, סעיף 98, אין לי ספק שהוועדה הראויה כדי לדון בנושאים האלה שהונחו כרגע על שולחנה של הכנסת היא ועדת חוץ וביטחון, כי מדובר ממש בסכנה ממשית לדמוקרטיה.

מיקי לוי: אין לי ספק שוועדת חוץ וביטחון היא הוועדה הראויה כדי לדון בעניין הזה.

מיקי לוי: אדוני, אני מציע ועדת חוץ וביטחון.

מיקי לוי: זאת לאור המשקל הכבד של - -

יעקב מרגי: הוועדה לשירותים חשאיים.

זאב אלקין: אנחנו בהחלט נשקול את זה ברצינות.

עפר שלח: כשראש הממשלה הסביר את זה הוא דיבר על איראן.

מיקי לוי: כן, זה קשור איכשהו, חבר הכנסת שלח.

זאב אלקין: חבר הכנסת חסון, יש לך הצעה אחרת?

זאב אלקין: מה הצעתך?

יואל חסון: אדוני היושב-ראש, אני חושב שהוועדה המתאימה ביותר בכנסת היא הוועדה לביקורת המדינה.

זאב אלקין: היא לא קיימת.

זאב אלקין: הסברתי את המצב המשפטי.

יואל חסון: שמעתי מה שאמרת.

זאב אלקין: חבר הכנסת חסון, יש מצב משפטי נתון לכנסת.

זאב אלקין: יש כרגע ועדות קיימות.

זאב אלקין: אנחנו צריכים להכריע ביניהן.

זאב אלקין: אי אפשר להכריע בין מה שלא קיים.

יואל חסון: אתה יודע מה, אדוני היושב-ראש, אני מוותר לך, כי אני בטוח שתגיעו לוועדה לביקורת המדינה.

זאב אלקין: אין ספק.

זאב אלקין: ההצעה שכרגע על שולחננו, חבריי חברי הכנסת, זאת הצעה של חברת הכנסת רוזין, שהיא נימקה אותה, של ועדת הכספים, הצעה של חבר הכנסת לוי של ועדת חוץ וביטחון, והצעתי: הוועדה המיוחדת שהוקמה לצורך דיון בחוק הזה, נידונה כאן בהרחבה ולמעשה אושרה על ידי המליאה, בין השאר מתוך אמירה חד-משמעית שזאת תהיה מטרת הוועדה.

זאב אלקין: חברת הכנסת מיכאלי, יש לך הצעה אלטרנטיבית?

מרב מיכאלי: לא, אני רק רוצה לבקש לפני הצבעה התייעצות סיעתית.

זאב אלקין: יש לך התייעצות סיעתית של 5 דקות.

זאב אלקין: בתום ההתייעצות הסיעתית אנחנו עוברים להצבעה.

<(הישיבה נפסקה בשעה 00: חברים, תם זמן ההתייעצות הסיעתית, אנחנו עוברים להצבעה.

<(הישיבה נפסקה בשעה 00: חברים, אני מביא להצבעה את הצעתי.

<(הישיבה נפסקה בשעה 00: אם היא לא תעבור, אנחנו נעבור לשתי ההצעות האחרות.

יואל חסון: אני מעריך שהיא לא תעבור.

זאב אלקין: אנחנו מצביעים בעד או נגד ההצעה שוועדה מיוחדת שהוקמה בזה הרגע במליאה בעקבות המלצה של ועדה מסדרת לצורך טיפול בחוק, היא גם זאת שתטפל בחוק הזה.

זאב אלקין: אני מצביע שמית בעד או נגד.

זאב אלקין: חבר הכנסת אלקין, ליכוד – בעד.

זאב אלקין: חבר הכנסת יואב קיש במקום חבר הכנסת יריב לוין.

יואב קיש: בעד.

זאב אלקין: חבר הכנסת דוד ביטן, ליכוד.

דוד ביטן: בעד.

זאב אלקין: חבר הכנסת ז'קי לוי, ליכוד.

ז'קי לוי: בעד.

זאב אלקין: חבר הכנסת מיקי זוהר, ליכוד.

<מיקי זוהר: בעד.

זאב אלקין: חברת הכנסת נאוה בוקר, ליכוד.

נאוה בוקר: בעד.

זאב אלקין: חבר הכנסת אברהם נגוסה, ליכוד.

אברהם נגוסה: בעד.

זאב אלקין: חברת הכנסת נורית קורן, ליכוד.

נורית קורן: בעד.

זאב אלקין: חבר הכנסת איתן כבל, המחנה הציוני.

איתן כבל: נגד.

זאב אלקין: חברת הכנסת מרב מיכאלי.

מרב מיכאלי: נגד.

זאב אלקין: חברת הכנסת מיכל בירן.

מיכל בירן: נגד.

זאב אלקין: חבר הכנסת מיקי רוזנטל.

מיקי רוזנטל: נגד.

זאב אלקין: חבר הכנסת דני עטר.

דניאל עטר: נגד.

זאב אלקין: חבר הכנסת יואל חסון.

יואל חסון: נגד.

זאב אלקין: חבר הכנסת אוסאמה סעדי במקום חבר הכנסת אחמד טיבי.

אוסאמה סעדי: נגד.

זאב אלקין: חבר הכנסת דב חנין אינו נוכח.

זאב אלקין: חבר הכנסת ג'מאל זחאלקה אינו נוכח.

זאב אלקין: חבר הכנסת מיקי לוי.

מיקי לוי: נגד.

זאב אלקין: חבר הכנסת עפר שלח.

עפר שלח: נגד.

זאב אלקין: חברת הכנסת עליזה לביא.

עליזה לביא: נגד.

זאב אלקין: חברת הכנסת רחל עזריה.

רחל עזריה: בעד.

זאב אלקין: חברת הכנסת מרב בן-ארי.

מירב בן ארי: בעד.

זאב אלקין: חברת הכנסת יפעת שאשא-ביטון.

יפעת שאשא ביטון: בעד.

זאב אלקין: חבר הכנסת יינון מגל במקום חברת הכנסת איילת שקד.

ינון מגל: בעד.

זאב אלקין: חבר הכנסת ניסן סלומיאנסקי.

ניסן סלומינסקי: בעד.

זאב אלקין: חבר הכנסת יעקב מרגי.

יעקב מרגי: בעד.

זאב אלקין: חבר הכנסת יואב בן-צור.

יואב בן צור: בעד.

זאב אלקין: חבר הכנסת מאיר פרוש.

מאיר פרוש: בעד.

זאב אלקין: חבר הכנסת אורי מקלב.

אורי מקלב: בעד.

זאב אלקין: חבר הכנסת רוברט אילטוב

אורי מקלב: נגד.

זאב אלקין: חבר הכנסת חמד עמאר.

חמד עמאר: נגד.

זאב אלקין: חברת הכנסת מיכל רוזין במקום חבר הכנסת אילן גילאון.

מיכל רוזין: נגד.

זאב אלקין: 17 בעד, 13 נגד.

זאב אלקין: מה שאושר זו הוועדה המיוחדת.

מרב מיכאלי: אדוני, אני מבקשת להגיש רביזיה.

זאב אלקין: בהחלט, זאת זכותך להגיש רביזיה.

זאב אלקין: ההצבעה על הרביזיה, היות וכל חברי הוועדה נמצאים כאן, תתקיים עוד חצי שעה מעכשיו, קרי בשעה 00:40.